b'\n_START_ARTICLE_\nLeptopelis palmatus\n_START_SECTION_\nLevinneisyys\n_START_PARAGRAPH_\nLeptopelis palmatus on Guineanlahdella sijaitsevan ja S\xc3\xa3o Tom\xc3\xa9 ja Pr\xc3\xadncipen saarivaltioon kuuluvan Pr\xc3\xadncipen saaren kotoper\xc3\xa4inen laji. Lajia tavataan suurimmassa osassa saarta v\xc3\xa4hint\xc3\xa4\xc3\xa4n 700 metrin korkeuteen merenpinnan tasolta. Mahdollisesti elinalue ulottuu tuhanteen metriin saakka.\n_START_SECTION_\nElinymp\xc3\xa4rist\xc3\xb6 ja uhkat\n_START_PARAGRAPH_\nLaji el\xc3\xa4\xc3\xa4 tavallisesti purojen varsilla kosteissa metsiss\xc3\xa4. Lis\xc3\xa4ksi lajia saatetaan tavata kaupungeissa ja mets\xc3\xa4laikuilla. Oletettavasti Leptopelis palmatus hautaa munansa veden l\xc3\xa4heisyyteen. Nuijap\xc3\xa4\xc3\xa4t siirtyv\xc3\xa4t kasvamaan vesialtaisiin tai puroihin. Lajilla ei ole mit\xc3\xa4\xc3\xa4n v\xc3\xa4litt\xc3\xb6mi\xc3\xa4 uhkia, mutta Pr\xc3\xadncipen kasvava kehitt\xc3\xa4minen saattaa uhata lajia tulevaisuudessa.'